Diari Oficial de la Generalitat Valenciana


Sumari del DOGV 3928, del 30-01-2001 (2001/665)

Informació pública del programa d'actuació integrada de la unitat d'execució núm. 1 del sector SUP-2 Est, de sòl urbanitzable del vigent Pla General d'Ordenació Urbana de Sagunt.
----------------------------------------------------------------------------------------------------------------------------------------------------------------------------------

### Dades del document

Número de DOGV
:   3928

Data del DOGV
:   30-01-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/665


Organisme emissor
:   Stirling, SL

Tipus de document
:   Anunci

Informació pública del programa d'actuació integrada de la unitat d'execució núm. 1 del sector SUP-2 Est, de sòl urbanitzable del vigent Pla General d'Ordenació Urbana de Sagunt. [2001/X665]
  
Stirling, SL, promou un programa d'actuació integrada per als terrenys compresos en la unitat d'execució núm. 1 del sector SUP-2 Est, dels previstos com a sòl urbanitzable en el vigent Pla General d'Ordenació Urbana de Sagunt. Mitjançant instància subscrita pel senyor Alvaro-Salvador Villagrasa Martínez com a representant de la mercantil Stirling, SL, fou presentada davant l'Ajuntament de Sagunt alternativa tècnica de programa la qual inclou els següents documents: pla parcial del sector, avantprojecte d'urbanització i memòria de presentació del programa. La documentació que està a les dependències municipals s'anomena programa d'actuació integrada de la UE-1 del sector SUP-2 Est Sagunt, i ha sigut també protocol·litzada mitjançant acta notarial, autoritzada pel notari senyor Francisco Blanco Moreno, amb oficina q Sagunt, avinguda del 9 d'Octubre núm. 8-entresòl, 46552 Sagunt. Aquesta proposta de programa compta amb la ratificació dels propietaris de més del 60% dels terrenys compresos en l'àmbit a desenvolupar, donant així compliment a allò previst per l'acord del ple de l'Ajuntament de Sagunt, de data 25 de març de 1997. Durant vint dies hàbils comptats des de la publicació d'aquest anunci en el Diari Oficial de la Generalitat Valenciana, qualsevol interessat té dret a la consulta del referit projecte, ja siga a les dependències municipals o a l'esmentada notaria, en la qual se'n podrà obtindre còpia de l'acta de protocol·lització i consultar a l'Ajuntament les actuacions derivades de la documentació que s'hi ha dipositat. Alhora, aqueix termini és hàbil per a la presentació, davant de l'Ajuntament, d'al·legacions i alternatives tècniques en competència i, després de la seua conclusió, podran també presentar-se proposicions juridicoeconòmiques per al seu desenvolupament durant el termini de 5 dies.
  
Cosa que fem pública perquè en prengueu coneixement i en compliment d'allò disposat pels articles 46 i 48 de la vigent Llei Reguladora de l'Activitat Urbanística 6/1994, de la Generalitat Valenciana.
  
Amb anterioritat a la publicació del present anunci i en compliment de l'establert en l'article 46. 3 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, s'ha remés el corresponent avís al domicili fiscal d'aquells que consten com a titulars de drets afectats per l'actuació proposta. Sense perjuí d'això, servisca el present anunci per a notificar els titulars cadastrals de les següents parcel·les, les dades dels quals resulten ser desconegudes:
  
Cadastre urbà:
  
88459N8; 88459P1; 88459Z0; 88459Z1, 8447901 i 88459Z2,
  
i tot açò als efectes d'allò previst en l'article 59.4 de la Llei 30/1992, de Règim Jurídic de les Administracions Públiques i del Procediment Administratiu Comú, modificada por la Llei 4/1999, de 13 de gener.